สวัสดีค่ะ กินยาคุมมาประมาณ 7 แผงแร้วค่ะยาคุมยี้ห้อซูซี่ค่ะแต่เดือนนี้กินยาคุมยังไม่หมดแผง เหลืออีก 4 เม็ดนับตั้งแต่วันนี้มีเลือดออกไม่มากนิดเดียวแล้วไม่มาเพิ่มอีก ปกติไม่เคยเป็นแบบนี้เลยค่ะ กินยาเรทบ้างแต่ปกติก้อตรงเวลาค่ะ ไม่เกิน 1 ชั่วโมงค่ะอยากทราบว่าจะมีผลข้างเคียงรึป่าวค่ะ.
สวัสดีค่ะอาการเลือดออกทางช่องคลอดที่ผิดไปจากประจำเดือนปกติเกิดได้จากหลายสาเหตุ เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกวิธี การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ การทำงานของไทรอยด์มากหรือน้อยกว่าปกติ มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน ซึ่งอาจเกิดจากการติดต่อทางเพศสัมพันธ์ หรือ โรคติดเชื้อทางเพศสัมพันธ์ต่าง ๆ ก็อาจทำให้มีเลือดออกผิดปกติทางช่องคลอดได้ รวมถึง มีก้อนเนื้องอกธรรมดา ติ่งเนื้อ ในมดลูกหรือปากมดลูก เป็นต้นกรณีนี้อาจเกิดจากผลของยาคุมกำเนิดได้ค่ะ ลองสังเกตอาการ หากเลือดออกมาก แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ